jkorsvik/nowiki_second_scrape_merged huggingface dataset:
Naval Station Mayport

Naval Station Mayport er en orlogsstasjon for den amerikanske marinen i Jacksonville i Florida. Basen har også en 2400 m lang flystripe som har IATA-koden NRB.


== Eksterne lenker ==
(en) Offisielt nettsted 
(en) Naval Station Mayport – kategori av bilder, video eller lyd på Commons
Boracay

Boracay er en tropisk øy som ligger på Filippinene, rett nord for øya Panay. Øya tilhører kommunen Malay i provinsen Aklan. Boracay delt inn i de tre smådistriktene (barangay) Balabag, Manoc-Manoc og Yapak, og antall innbyggere var oppgitt å være  18 229 ved en folketelling i 2007. Arealet er cirka 10 km².
Boracay er et kjent turistmål med cirka en halv million besøkende hvert år. Øya er cirka 7 kilometer lang og på noen steder er den opp til 2 kilometer bred, og har en cirka 3 kilometer lang sandstrand som kalles White Beach. White Beach har ved flere anledninger blitt kåret til verdens fineste strand. Grunnet dens hvite og stenløse strender. I de siste årene har turiststrømmen økt for hvert år og det bygges i dag flere hoteller og resorts for å dekke behovet. White beach deles oftest i 3 deler, Station 1, Station 2 og Station 3. Stranden på station 1 defineres ofte som finere og prisklassen på hotellene langs stranden blir priset deretter. Station 2 på White Beach defineres gjerne som den mest folkerike, da dette ligger i midten på White Beach. Mye av turistnæringen og det som defineres som sentrum holder til på Station 2. Station 3 er defineres som roligere, har lavere standard på hotellene enn eksempelvis Station 1. 

Hotell og restauranter er hovedsakelig samlet ved White Beach, men det finnes også hotell og restauranter spredt ut på de øvrige delene av øya. White Beach dekker en stor del av øyas sørvestlige side og ligger ofte i le til forskjell fra den nordøstlige siden, som er populær blant vindsurfere da den tilbyr bra vindsurfeforhold. 


== Referanser ==


== Eksterne lenker ==
(en) Boracay – kategori av bilder, video eller lyd på Commons 
(en) Boracay – galleri av bilder, video eller lyd på Commons
Bachelor of business administration

Bachelor of business administration (BBA) er en akademisk grad innen bedriftsøkonomi og ledelse.
I Norge er BBA en treårig utdannelse, mens den i USA er fireårig. Utdannelsen fokuserer på grunnleggende forretningsemner. Noen norske læresteder som tilbyr BBA er Handelshøyskolen BI, Trondheim Økonomiske Høgskole og en rekke statlige høyskoler, og ved Norges Handelshøyskole som en del av bachelor of science in economics and business administration.
Spesielt i USA kan lavere grader i bedriftsøkonomi akkrediteres som BBA, hvilket indikerer at MBA-programmet imøtekommer visse[hvilke?] kvalitetsstandarder. Også i USA omtales ofte denne graden som bachelor of science in business administration. Handelshøyskoler som Hult International Business School tilbyr en ren bachelor of business administration-grad, som gjerne har mindre fokus på forskning.


== Referanser ==
Naval Base San Diego

Naval Base San Diego er den største marinebasen til den amerikanske marinen på vestkysten av USA. Basen ligger i  San Diego i California. Basen er hjemmehavn for den amerikanske stillehavsflåten.


== Eksterne lenker ==
(en) Offisielt nettsted 
(en) Naval Base San Diego – kategori av bilder, video eller lyd på Commons
Jaime Alas

Jaime Enrique Alas Morales (født 30. juli 1989 i San Salvador) er en salvadoransk fotballspiller som spiller for den guatemalanske klubben C.S.D. Municipal.
Alas har tidligere spilt reservelagsfotball for den argentinske storklubben River Plate. Etter oppholdet i Argentina dro han hjem til El Salvador for å spille for Luis Ángel Firpo, hvorpå han etterhvert ble fast i den salvadoranske landslagstroppen.
Alas debuterte for Rosenborg mot sveitsiske Servette 2. august 2012 i en kvalifiseringskamp til UEFA Europa League 2012/13. Tippeligadebuten fikk han mot Aalesund 5. august 2012.


== Eksterne lenker ==
(en) Jaime Alas – FIFA 
(en) Jaime Alas – Major League Soccer 
(en) Jaime Alas – Transfermarkt 
(en) Jaime Alas – national-football-teams.com 
(en) Jaime Alas – FootballDatabase.eu 
(en) Jaime Alas – Soccerway 
(en) Jaime Alas – FBref 
(es) Jaime Alas – as.com
General Luna (Surigao del Norte)

General Luna er en kommune i den filippinske provinsen Surigao del Norte på øya Siargao. 
General Luna er kjent for surfing, og omtales som surfe-hovedstaden på Fillippinene.


== Barangayer ==
General Luna er inndelt i 19 barangayer per 30. september 2019.


== Referanser ==


== Eksterne lenker ==
Offisielt nettsted 
(en) General Luna, Surigao del Norte – kategori av bilder, video eller lyd på Commons
Pony Time

«Pony Time» er en amerikansk sang, skrevet av Don Covay og John Berry. Den ble spilt inn på singlen Parkway 818 av Chubby Checker og var hans andre amerikanske # 1-hit (etter hans single «The Twist» fra 1960).
«Pony Time» var også en # 1-hit på R&B-listen.Sangen introduserte en ny dansestil, The Pony, hvor danseren forsøker å se ut som om han eller hun rir på en hest.
Sven-Ingvars Kvartett gjorde en engelskspråklig coverversjon på EP-platen Pony Time (Philips 421  591 PE) (1961).


== Referanser ==
Blue Monday (Fats Dominos sang)

«Blue Monday» er en amerikansk sang, opprinnelig skrevet av Dave Bartholomew og først innspilt på plate av Smiley Lewis i 1954.Den ble senere popularisert i en innspilling med Fats Domino i 1956 (singlen Imperial 5417), hvor låtskriverkrediteringen ble delt mellom Bartholomew og Domino. De fleste senere versjonene har kreditert Bartholomew og Domino som medopphavspersoner.
Dominos versjon var med i filmen The Girl Can't Help It (1956)
Den ble én av de første rhythm and blues-sangene som lå på Billboards popmusikkliste, hvor den lå som høyest på en femteplass og nådde førsteplassen på R&B Best Sellers-listen.Den var med på albumenene This Is Fats (1957) og Fats Domino sings 12,000,000 Records (1959). 
Sangen blir ofte anvendt av Michael Savage i hans radioprogram The Savage Nation,spesielt etter at Savage spiller av et klipp hvor noen (slik som George W. Bush, John McCain eller Barack Obama) sier noe som Savage synes er latterlig. 


== Coverversjoner ==
Cat Stevens har gjort en coverversjon av sangen.
Tim Curry gjorde en coverversjon som temasang for den britiske TV-filmen Blue Money.
Gene Summers hadde med «Blue Monday» på sin LP Gene Summers in Nashville (1981) på den franske labelen Big Beat
Bob Seger gjorde en coverversjon for filmen Road House.
Huey Lewis and the News gjorde en coverversjon på albumet Four Chords & Several Years Ago (1994).


== Svenske versjoner ==
Gert Lengstrand har skrevet en svensk tekst. Han spilte selv inn sin versjon. Den ble utgitt på LP-platen Nostalgity (Bohus BGLP 5008) i 1978.
Keith Almgren har skrevet en svensk tekst. Den bærer tittelen «Härliga lørdag» og ble fremført av Sten & Stanley live i 1994


== Referanser ==
Schwerinsburg

Schwerinsburg (Schwerins slott) er det største av totalt tre festningsverk  i byen Windhoek, Namibia. I dag er slottet/festningen privateid og fungerer som den italienske ambassaden i landet. 

Festningen ble bygd i 1890 da landet var kontrollert av tyskerne (Tysk Sørvest-Afrika). Arkitekten var Curt von François. I 1913 ble slottet kjøpt opp av private og har siden slutten av 1900-tallet fungert som Italias ambassade.
Spinneteingalaksen

Spinneteingalaksen (katalogisert som Messier 101 eller M101 og NGC 5457) er en spiralgalakse som ligger ca. 25 millioner lysår unna jorden i stjernebildet Store bjørn. Galaksen har en diameter på ca. 170 000 lysår, noe som er omtrent to ganger så stort som Melkeveien.
Det er en av de største galaksen i nærheten av Melkeveien, preget av sitt høye innhold i gass. 


== Referanser ==


== Kilder ==
STScI-2006-10 – Pressemelding fra Space Telescope Science Institute


== Eksterne lenker ==

(en) Pinwheel Galaxy – kategori av bilder, video eller lyd på Commons 
(en) Messier 101 – galleri av bilder, video eller lyd på Commons 
(en) Spinneteingalaksen i SIMBAD
Pegasushopen

Pegasushopen (katalogisert  som Messier 15, M15 og NGC 7078) er en kulehop som ligger ca. 40 000 lysår unna jorden i stjernebildet Pegasus. Den var den første kulehopen som det ble identifisert en tåke i.


== Referanser ==


== Eksterne lenker ==
(en) Messier 15 – kategori av bilder, video eller lyd på Commons 
(en) Messier 15 – galleri av bilder, video eller lyd på Commons
M101

M101 var en 105 mm haubits produsert i USA fra 1939–1953. M101 finnes i flere varianter og den har vært i bruk i svært mange land, inkludert Norge. Den opprinnelige betegnelsen på kanonen var M2A1. M101 er typebetegnelsen brukt etter 1962. M101A1 er en variant med flere skjold og en ny mekanisme for sideretting. M101 avfyrte høyeksplosive 105x372R granater, og hadde en rekkevidde på 11,27 km, noe som gjorde den velegnet for å gi ildstøtte til infanteri.Under andre verdenskrig var M2A1 (M101A1) den vanligste lette felthaubits i den amerikanske hæren, og den ble brukt både under krigen i Europa og under Stillehavskrigen. Den ble satt inn i krigen mot den keiserlige japanske hær fra 1941 og ble kjent for sin presisjon og kraftige slag.
Norge mottok flere enn 200 M101 som en del av den amerikanske våpenhjelpen på 1950-tallet. Disse var i bruk i mobiliseringsforsvaret til begynnelsen av 1990-tallet. Enkelte har også vært i bruk på statiske stillinger, slik som f.eks. på Banak fort ved Lakselv. M101 er en av tre kanoner som er godkjent til bruk ved saluttering i Norge, men til dette bruket er den bygget om til 75 mm. Salutteringer med M101 foregår fremdeles bl.a. på Kristiansten festning, Rena, Setermoen og Ulsnes.


== Se også ==
M114 155 mm middelstung felthaubits


== Referanser ==


== Eksterne lenker ==
(en) M101 105 mm howitzer – kategori av bilder, video eller lyd på Commons
Messier 74

Messier 74 (M74) eller NGC 628 er en spiralgalakse som ligger ca. 32 millioner lysår unna jorden i stjernebildet Fiskene. Den er det dominerende medlemmet av galaksegruppen M74-gruppen og har et estimert stjernetall på ca. 100 milliarder. Dette gjør den noe mindre enn Melkeveien.
M74 ble oppdaget i 1780 av den franske astronomen Pierre Méchain, og noen uker senere ble den tatt med i Messierkatalogen.


== Referanser ==

STScI-2007-41 – Pressemelding fra Space Telescope Science Institute


== Eksterne lenker ==
(en) Messier 74 – kategori av bilder, video eller lyd på Commons 
(en) Messier 74 – galleri av bilder, video eller lyd på Commons 
(en) Messier 74 i SIMBAD
Rumpetrollgalaksen

Rumpetrollgalaksen (katalogisert som UGC 10214, Arp 188 og PGC 57129) er en spiralgalakse som ligger ca. 420 millioner lysår unna jorden i det nordlige stjernebildet Dragen. Rumpetrollgalaksen er kjent for den ca. 280 000 lysår lange halen av stjerner som den drar etter seg og som er et resultat av gravitasjonspåvirkning under en nærpassasje av en annen galakse.Man regner med at halen etter hvert vil forsvinne og at deler av den vil brekke og danne satellittgalakser som vil kretse rundt Rumpetrollgalaksen


== Referanser ==
Tom Veelers

Tom Veelers (født 14. desember 1984 i Ootmarsum) er en nederlandsk, tidligere profesjonell, landeveissyklist. Han la opp etter 2016-sesongen.


== Meritter ==


== Referanser ==


== Eksterne lenker ==
Offisielt nettsted 
(en) Tom Veelers – kategori av bilder, video eller lyd på Commons 
@tom_veelers på Twitter
(en) Tom Veelers – ProCyclingStats 
(en) Tom Veelers – Cycling Archives 
(en) Tom Veelers – Cycling Quotient 
(en) Tom Veelers – CycleBase 
(en) Tom Veelers – TheSports.org
Omega Centauri

Omega Centauri eller NGC 5139 er en ca. 12 milliarder år gammel kulehop som ligger ca. 17 000 lysår unna jorden i stjernebildet Kentauren.I 2008 ble det av et lag som hadde brukt Hubble-teleskopet og Gemini-observatoriet til observasjoner rapportert om en mulig oppdagelse av et mellomstort sort hull i Omega Centauri. Det sorte hullet har en anslått masse på 40 000 solmasser, og man antar at det finnes fordi stjernene nær sentrum av hopen beveger seg raskere rundt enn de lengre ut. Astronomene har likevel et par andre scenarier som kan forklare de uventede bevegelsene.ref name=Hubble2008/>
Det har lenge blitt spekulert i om at Omega Centauri kan være kjernen til en dverggalakse som har mistet mesteparten av stjernene for lenge siden.


== Referanser ==
Arkéa-Samsic

Arkéa-Samsic er et lag på UCI WorldTour. Laget har sin hovedbase i Frankrike. Laget ble stiftet i 2005. 


== 2023 ==


=== Ryttere ===


=== Seire ===


== Eksterne lenker ==
Offisielt nettsted 
(en) Arkéa-Samsic – kategori av bilder, video eller lyd på Commons
Sondre Tronstad

Sondre Bjorvand Tronstad  (født 26. august 1995) er en norsk fotballspiller som spiller for den nederlandske klubben Vitesse.


== Karriere ==


=== Start ===
Han startet sin karriere i Tveit IL før han ble hentet inn av Start. Han spiller normalt sentral midtbane. Tronstad fikk sin første kamp fra start borte mot Sarpsborg 08 den 22. juni 2013 og ble kåret av Fædrelandsvennen til banens beste.


=== Huddersfield ===
Den 21. januar 2014 meldte han overgang til den engelske klubben Huddersfield Town AFC, som da var under ledelse av manager Mark Robins. Han fikk ingen a-kamper for Huddersfield på nivå to i England. 


=== Haugesund ===
I januar 2016 vendte sørlendingen tilbake til norsk fotball da han signerte for FK Haugesund. 


=== Landslaget ===
Den 16. november 2020 ble han tatt ut i sin første landslagstropp for Norge mot Østerrike. Han ble tatt ut i landslagstroppen etter den opprinnelige troppen ble satt i karantene.
Den 18. november 2020 fikk han sin første landskamp for Norge mot Østerrike.


== Referanser ==


== Eksterne lenker ==
(en) Sondre Tronstad – UEFA 
(en) Sondre Tronstad – Transfermarkt 
(en) Sondre Tronstad – national-football-teams.com 
(en) Sondre Tronstad – Soccerway 
(en) Sondre Tronstad – EU-Football.info 
(no) Sondre Tronstad – Norges Fotballforbund 
(en) Sondre Tronstad – FBref 
Spillerprofil hos Fotball.no
Scomberomorus

Scomberomorus er den mest artsrike slekten i makrellfamilien.
Kroppen er langstrakt og sterkt flattrykt fra sidene. Ryggfinnene sitter tett. Første ryggfinne har 12–22 piggstråler og andre ryggfinne 15–25 bløtstråler. Hele kroppen er dekket av små skjell, og det er ikke noe velutviklet panser. Ryggen er mørk eller skinnende blågrønn, og sidene er sølvfarget eller hvite. De fleste artene har flekker, linjer, bånd eller andre mørke markeringer. Svømmeblære mangler hos alle arter unntatt S. sinensis. Den største arten er S. commerson som blir opptil 220 cm lang, men de fleste artene har en maksimallengde under 100 cm. 
De atten artene er kosmopolitisk utbredt i kystfarvann der vannet er varmere enn 20 °C. De lever hovedsakelig av fisk, men tar også reker og blekkspruter.
Det fiskes mye etter Scomberomorus, spesielt i Kina, India, Indonesia, Korea, Malaysia, Mexico og Filippinene. I Latin-Amerika og Karibia tilberedes denne fisken som cebiche, det vil si at det rå kjøttet behandles med chilipepper og limejuice.


== Litteratur ==
B.B. Collette og C.E. Nauen (1983). FAO species catalogue: Vol.2. Scombrids of the world: An annotated and illustrated catalogue of tunas, mackerels, bonitos and related species known to date. FAO Fish.Synop. s. 59–79. ISBN 92-5-101381-0. 


== Eksterne lenker ==
(en) Scomberomorus – oversikt og omtale av artene i WORMS-databasen 
(en) Scomberomorus i Encyclopedia of Life 
(en) Scomberomorus i Global Biodiversity Information Facility 
(en) Scomberomorus hos Fossilworks 
(en) Scomberomorus hos ITIS 
(en) Scomberomorus hos NCBI 
(en) Kategori:Scomberomorus – bilder, video eller lyd på Wikimedia Commons 
Scomberomorus – detaljert informasjon på Wikispecies
Folda (Rindal)

Folda (også skrevet Folla) er ei elv i Surnadal kommune i Møre og Romsdal og Rindal og Oppdal kommuner i Trøndelag. Den er ei sideelv til Surna som den løper sammen med syv kilometer vest-sørvest for tettstedet Rindal.
Elva har utspring som en liten fjellbekk vest for Gjevillvasskamban i Oppdal. Bekken renner vestover og ned i Hyttdalen, og fra Hyttdalstjørnin renner Folda mot nord, senere nordøst gjennom Folddalen, hvor den mottar sideelvene Svartåa, Slettåa, Fossåa. Etter å ha passert gjennom kraftmagasinene Gråsjøen og Foldsjøen, som dekker mesteparten av den tidligere dalbunnen, fortsetter elva det siste stykket nordover til samløpet med Surna.
Folda er utbygd til kraftproduksjon i Trollheim kraftverk, som utnytter fallet fra Foldsjøen til Surnadalen, og Gråsjø kraftverk, som ligger mellom Gråsjøen og Foldsjøen.


== Referanser ==
Ottar Aasegg

Ottar Aasegg (født 3. oktober 1946) er en norsk musiker og gitarist, mest kjent som medlem av The Pussycats i årene 1964-1967.Aasegg etablerte i 1963 bandet The Typhoones med vokalisten og bassisten Sverre Kjelsberg og trommeslageren Friedel Brandt. Bandnavnet ble endret til Arctics og i 1964 til The Pussycats.
The Pussycats bestod foruten Kjelsberg, Brandt og Aasegg av gitaristen og låtskriveren Trond Graff. De fire bandmedlemmene flyttet i 1964 fra Tromsø til Stockholm, og fikk året etter med seg den svenske organisten Ingemar Stjerndahl, som også var vokalist på noen av bandets sanger. I Sverige knyttet de også kontakt med Sten Ekroth, som ble bandets manager.I 1999 samlet bandmedlemmene seg til en gjenforeningsturné.The Pussycats ble i 2012 innlemmet i Rockheim Hall of Fame.Etter tiden som rockemusiker ble Aasegg gårdbruker på Karlsøy i Troms fylke.


== Diskografi ==


=== The Pussycats ===
1966 Psst! Psst!
1966 Mrrr… Mrrr…
1981 Psst! Mrr…
1991 To You
1992 The Pussycats Story


=== Deltar på ===
2004 NRK/Universal Music: Norsk Rocks Historie Vol. 2: Shadowstida 1960–1964
2004 NRK/Universal Music: Norsk Rocks Historie Vol. 3: Beatgrupper 1964–1967
2004 NRK/Universal Music: Norsk Rocks Historie Vol. 4: Rhytm'n blues & psykedelia 1966-1969
2005 Universal Music: Norske 60-talls hits
2006 Rockarkivet: Helt uhørt!
2011 Razika: Program 91


== Referanser ==


== Eksterne lenker ==
(en) Ottar Aasegg på Discogs
Friedel Brandt

Friedel Brandt (født 16. januar 1946) er en norsk musiker og trommeslageren, mest kjent som medlem av The Pussycats i årene 1964-1967.
The Pussycats var en norsk popgruppe dannet som The Arctics i Tromsø 1964 av vokalisten og bassisten Sverre Kjelsberg, gitaristen og låtskriveren Trond Graff, Brandt og gitaristen Ottar Aasegg. De flyttet samme år til Stockholm, og fikk året etter med seg den svenske organisten Ingemar Stjerndahl som også sang noe.
The Pussycats ble i 2012 innlemmet i Rockheim Hall of Fame.
Brandt etablerte sammen med Kjelsberg og Aasegg The Typhoones i 1963, som ble omdøpt til Artics og dernest til The Pussycats.


== Diskografi ==


=== The Pussycats ===
Psst! Psst! (1966)
Mrrr… Mrrr… (1966)
Psst! Mrr… (1981)
The Pussycats Story (1992)
To You (1991)


=== Deltar på ===
Just 4 Fun: Those Were the Days (1991)
The Five Beats: Gutedraumen (2003)
NRK/Universal Music: Norsk Rocks Historie Vol. 2: Shadowstida 1960–1964 (2004)
NRK/Universal Music: Norsk Rocks Historie Vol. 3: Beatgrupper 1964–1967 (2004)
NRK/Universal Music: Norsk Rocks Historie Vol. 4: Rhytm'n blues & psykedelia 1966-1969 (2004)
Universal Music: Norske 60-talls hits (2005)
Rockarkivet: Helt uhørt! (2006)
Tylden & co: Dansefestivalen Sel 2007 (2007)
Razika: Program 91 (2011)
Rune Larsen: Tidens gate (2013)


== Eksterne lenker ==
(en) Friedel Brandt på Discogs
Rheinberg

Rheinberg er en by i nedre Niederrhein i den nordvestlige delen av  Ruhrområdet i den tyske delstaten Nordrhein-Westfalen. Byen er en middelstor kretstilhørende by i Kreis Wesel i Regierungsbezirk Düsseldorf og er medlem av Euregio Rhein-Waal. Byen har et areal på 76.16 km² og et folketall på 31 499 innbyggere (31. desember 2011).


== Bilder ==

		
		


== Referanser ==


== Eksterne lenker ==
(de) Offisielt nettsted 
(en) Rheinberg – kategori av bilder, video eller lyd på Commons
Ingemar Stjerndahl

Ingemar Stjerndahl (født 12. juni 1941) er en svensk musiker og organist, i Norge mest kjent som medlem av The Pussycats i årene 1965-1967.
The Pussycats var en norsk popgruppe dannet i 1963 i Tromsø av vokalisten og bassisten Sverre Kjelsberg, gitaristen og låtskriveren Trond Graff, trommeslageren Friedel Brandt og gitaristen Ottar Aasegg. De kalte seg først The Typhoones. Senere i 1963 flyttet alle fire til Stockholm. I 1964 skiftet de bandnavn The Arctics, og fikk med seg Stjerndahl i bandet. Stjerndahl ble medvokalist i gruppa.
Stjerndahl hadde tidligere spilt i gruppen The Vexers.
The Pussycats ble i 2012 innlemmet i Rockheim Hall of Fame.
Ingemar har nå bodd i Bengtsfors i mange år og har blant annet jobbet som kirkemusiker. 


== Diskografi ==


=== The Pussycats ===
Psst! Psst! (1966)
Mrrr… Mrrr… (1966)
Psst! Mrr… (1981)
The Pussycats Story (1992)
To You (1991)


=== Deltar på ===
Norrstrand: Det finns en kärlek – Körsång från Dalsland och Västergötland (1997)
NRK/Universal Music: Norsk Rocks Historie Vol. 2: Shadowstida 1960–1964 (2004)
NRK/Universal Music: Norsk Rocks Historie Vol. 3: Beatgrupper 1964–1967 (2004)
NRK/Universal Music: Norsk Rocks Historie Vol. 4: Rhytm'n blues & psykedelia 1966-1969 (2004)
Universal Music: Norske 60-talls hits (2005)
Rockarkivet: Helt uhørt! (2006)
Razika: Program 91 (2011)


== Referanser ==


== Eksterne lenker ==
(en) Ingemar Stjerndahl på Discogs
Yongji qiao

Yongji qiao (pinyin: Chengyang Yongji qiao) ligger i Chengyang 程阳村 i Linxi (林溪乡) i det autonome fylke Sanjiang i Liuzhou i Guangxi i Kina. Den fører over elven Linxi He (林溪河) ved landsbyen Ma'an (马安寨).
Den tildekkede broen ble bygd mellom 1912 og 1924 av stein og tre. Den er 76,6 meter lang, 3,75 meter bred, 20 m høy og har fem steinpillarer dekket med treplanker. 
Broen ble i 1982 oppført på Folkerepublikken Kinas liste over kulturminner.


== Referanser ==


== Eksterne lenker ==
Brücken in den Dong Dörfern
Chengyang Yongji Bridge – Englisch
Chengyang Yongji Bridge
Chengyang Yongji qiao
Chengyang Yongji qiao
Dong xiang di-yi qiao
Sanjiang Chengyang fengyu qiao
Shan shui

Shan shui (kinesisk: 山水画, pinyin: Shān shuĭ, = «fjell, vann») er en kinesisk kunststil innen landskapsmaleri. Den beskrives å ha sitt utspring i Suidynastiets tid, men tidlige former kjennes fra ett århundre tidligere, i Liu Song-dynastiet.. Det benyttes pensel og tusj.
Fjell, elver og fosser er vanlige motiver. 


== Referanser ==


== Eksterne lenker ==
Chinese Landscape Painting - China Online Museum
Chinese Painters and Galleries - China Online Museum
Metylheksanamin

Metylheksanamin eller 1,3-dimetylamylamin (DMAA) er en organisk forbindelse med formel CH3CH2CH(CH3)CH2CH(CH3)NH2. Stoffet har i nyere tid blitt tatt i brukt i kosttilskudd for kroppsbyggere. Det er et sentralstimulerende stoff som gir økt energinivå, oppstemthet, utholdenhet og en følelse av intens fokus. Stoffet har også blitt brukt i slankepiller på grunn av stoffets evne til å dempe sultfølelse.Stoffet står ikke oppført på narkotikalisten eller legemiddellisten. Stoffet har vært i en gråsone når det gjelder lovlighet, fordi det angivelig skal være en naturlig del av planten geranium, og tidligere studier tydet på at stoffet ikke fantes i planten  og derfor vil kunne klassifisere stoffet som et legemiddel  Men nyere studier viser at DMAA faktisk er en naturlig del av planten Geranium, dette ble påvist via såkalt Tandem Mass Spectrometry Mattilsynet advarte mot kosttilskudd som inneholdt DMAA i juli 2012.
Metylheksanamin står på WADAs dopingliste, idrettens dopingliste. Både nasjonalt og internasjonalt har vi de senere årene sett en rekke dopingsaker som følge av positive prøver etter bruk av produkter som inneholder metylheksanamin. Metylheksanamin (skrives også methylheksanamin, metylhexanamin og methylhexaneamine) er et stoff som presenteres med mange ulike navn, og noen av disse er dimetylpentylamin, pentylamin, 1,3-dimetylamylamin (DMAA), geranamin og geranium. Denne navneforvirringen gjør det vanskeligere for utøvere å fange opp at de faktisk inntar et stoff som er forbudt i henhold til idrettens dopingliste.
Det har tidligere vært solgt kosttilskudd som inneholder DMAA/1.3-dimetylamylamin, men pr idag er alle disse kosttilskuddene blitt fjernet fra markedet/blitt ulovlig.


== Referanser ==